Diari Oficial de la Generalitat Valenciana


Sumari del DOGV 3560, del 13-08-1999 (1999/6946)

ACORD d'1 de juliol de 1999, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Alfara de Algimia relativa a la paperera NESA.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6946


Data del document
:   01-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * pla d'urbanisme

ACORD d'1 de juliol de 1999, de la Comissió Territorial d'Urbanisme de València, relatiu a la modificació núm. 1 de les Normes Subsidiàries d'Alfara de Algimia relativa a la paperera NESA. [1999/X6946]
  
Vist l'expedient remés per l'Ajuntament d'Alfara de Algimia referit a la modificació núm. 1 de les Normes Subsidiàries relativa a la paperera NESA, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del ple de l'ajuntament, en la sessió del dia 28 d'octubre de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 11 de febrer de 1999.
  
Segon
  
El projecte consta de memòria informativa, memòria justificativa, plans d'informació i plans d'ordenació.
  
Tercer
  
L'objecte de la modificació és un canvi d'ordenació en la zona de sòl urbà industrial situada al nord de la població. Consisteix en configurar una gran illa que permeta l'ampliació de les instal·lacions de la paperera NESA.
  
Quart
  
Alfara de Algimia té unes Normes Subsidiàries aprovades definitivament per la Comissió Territorial d'Urbanisme en data 26 de juliol de 1988. Fins al moment no s'havia tramitat cap modificació de les dites normes, ni cap pla de desenvolupament del sòl apte per a urbanitzar.
  
Cinquè
  
Posteriorment es va presentar un projecte modificat en el qual, principalment, es canviaven les qüestions següents:
  
a) Indicació d'un traçat de connexió viària amb la carretera VV-6001, a través del terme municipal d'Algar de Palancia.
  
b) Solució de gir en l'extrem dels vials mitjançant rotondes de gir.
  
c) Qualificació de zona verda en sòl no urbanitzable, per a compensar l'increment d'aprofitament i la reducció de vials.
  
d) Eliminació de l'estudi de detall per a concretar l'ordenació interior de la parcel·la industrial.
  
Sisè
  
La Comissió Territorial d'Urbanisme de València, en la sessió del dia 27 d'abril de 1999, va acordar suspendre l'aprovació definitiva de la modificació núm. 1 de les Normes Subsidiàries d'Alfara de Algimia relativa a la paperera NESA, a causa de vàries deficiències que, en síntesi, es referien a que no és possible l'ampliació industrial mentre no se resolga adequadament l'accessibilitat viària i la falta de compensació de l'increment d'aprofitament amb noves dotacions públiques.
  
Setè
  
L'Ajuntament d'Alfara de Algimia ha introduït modificacions en el projecte per tal de reparar les deficiències indicades. Aquestes modificacions han estat aprovades pel ple de l'Ajuntament, en la sessió del dia 18 de maig de 1999.
  
Vuitè
  
S'ha elaborat un nou projecte corregit en el qual s'incorporen les modificacions introduïdes. A més, s'aporten els avals presentats per la indústria paperera Nesa, SA, relatius a l'obtenció i urbanització de la zona verda que considera aquesta modificació.
  
Novè
  
En data 10 de juny de 1999, es va sol·licitar un informe, respecte de la nova documentació, a la Divisió de Carreteres de la DG d'Obres Públiques de la COPUT i al Servei d'Explotació de Vies i Obres de la Diputació Provincial. Tanmateix, fins a la data no se n'ha rebut cap d'ells.
  
Deu
  
La Comissió Informativa de la Comissió Territorial d'Urbanisme de València va emetre un informe respecte d'aquest expedient en la sessió celebrada el dia 24 de juny de 1999, en aplicació de l'article 11.A) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Respecte de la qüestió de l'accessibilitat viària a la indústria, s'assenyala que hi ha dos itineraris possibles: accés per la VV-6001 des del nus-eixida d'Algimia de Alfara en l'autovia d'Aragó i accés pel nus d'Algar de Palancia, des de l'autovia d'Aragó, connectant amb la N-225 i posteriorment amb la VV-6001 fins al polígon industrial. En qualsevol cas, s'indica que serà el Pla General, en fase d'elaboració, el que haurà d'analitzar les diverses alternatives d'accés.
  
Per altra part, s'aporta un pla relatiu a l'estudi d'accessibilitat en el qual es grafien les possibilitats d'accés en la situació actual.
  
Els representants dels organismes sectorials de carreteres en la Comissió Informativa donen la seua conformitat a la justificació d'accessos aportada.
  
Quart
  
En l'acord de la Comissió Territorial d'Urbanisme, de 27 d'abril de 1999, s'indicava que la zona verda proposada com a compensació a l'increment d'aprofitament ja estava qualificada com a parc públic. Tanmateix, a instàncies de l'ajuntament s'ha comprovat que el mencionat àmbit no estava qualificat com a parc públic, sinó que era una zona aïllada de sòl no urbanitzable rodejada de parc públic. En conseqüència, sí que es produeix una compensació amb majors dotacions públiques de l'increment d'aprofitament lucratiu, pel qual es compleix l'article 55.3 de la LRAU.
  
Per una altra banda, respecte de l'obtenció de terrenys de la dita zona verda i la seua urbanització, s'aporten avals de l'empresa promotora de l'actuació que garanteixen l'obtenció dels terrenys i la seua urbanització com a tal zona verda.
  
Cinquè
  
Analitzat el contingut de les modificacions introduïdes en el projecte, es consideren reparades, les deficiències que s'assenyalaven en l'acord de la Comissió Territorial d'Urbanisme de data 27 d'abril de 1999.
  
Sisè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme de València, en sessió celebrada el dia 1 de juliol de 1999, acorda:
  
Aprovar definitivament la modificació núm. 1 de les Normes Subsidiàries d'Alfara de Algimia relativa a la paperera NESA.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 1 de juliol de 1999.- El secretari de la Comissió Territorial d'Urbanisme: José Manuel Palau Navarro.